Ian MacKaye

Ian Thomas Garner MacKaye (1962ko apirilaren 16a) estatubatuar kantari eta gitarra-jotzailea da. 1979az geroztik dihardu eta bereziki ezaguna da Minor Threat eta Fugazi eragin handiko punk rock taldeetan aritu izanagatik. Embrace taldean eta The Evens bikotean parte hartzeagatik ere ezaguna da.

Dischord Recordsen sortzailea eta jabea da, Washingtonen egoitza duen zigilu independentearena.

Hardcore punkaren garapenean osagai garrantzitsua izan zen, baita Do It Yourself ("Egizu zeuk") etikaren sustatzaile bizia ere. Soinu-ingeniari gisa ere lan egin zuen, eta 7 Seconds, Nation of Ulysses, Bikini Kill, Rites of Spring, Dag Nasty eta Rollins Band taldeen albumak ekoitzi. Haren talde Minor Threatekin, straight edge terminoaren sortzailetzat hartzen da; hala ere, behin baino gehiagotan adierazi du ez zeukala halako mugimendurik sortzeko asmorik.

 Biografia 

 Gaztaroa 
Ian MacKaye Washingtonen 1962ko apirilaren 16an jaio zen, eta Glover Park auzoan hazi. Aita The Washington Posteko erredaktorea izan zen, hasieran Etxe Zuriko kazetari gisa, eta gero erlijio aditu gisa; St. Stephen eliza episkopal aurrerakoian jardun zuen. Azerrad, Michael (2002). Our Band Could Be Your Life: Scenes from the American Indie Underground 1981–1991. Back Bay Books.  MacKayeren aspaldiko lagun Henry Rollins kantariaren esanetan, gurasoek "seme-alabak tolerantziazko giroan, super intelektualean eta irekian hezi zituzten".

MacKayek musika mota asko entzun zituen, baina hasieran arreta berezia eman zion Ted Nugent eta Queen bezalako taldeen hard rock ospetsuak. Ondoren, punk musikaren berri izan zuen 1979an, Georgetowngo unibertsitatetik gertu egindako kontzertu batean The Cramps ikusi zuenean.Ian MacKayek Loyolako unibertsitatean emandako hitzaldia; 2006ko azaroaren 14an https://web.archive.org/web/20071203040024/http://www.loyno.la/ianmackayetalk.mp3 Kaliforniako hardcore taldeen eragin berezia izan zuen. Bad Brains eta Black Flag bezalako hardcore taldeak atsegin zituen, eta azken talde horretako kantari Henry Garfield —geroago izena aldatu eta Henry Rollins izen-deiturez ezaguna da— txikitako laguna izan zuen.

 Lehen taldeak 
Ian MacKayeren lehen taldea The Slinkees izan zen: 1979ko kontzertu batean, talde horrek I Drink Milk kanta jo zuen. Halaber, bertsiodun bi demo kasetean grabatu zituen, geroago The Teen Idlesekin grabatu zirenak; hor, MacKayek baxua jo zuen eta bigarren ahotsak egin 1981 eta 1982 artean.

Anaia Alec MacKaye ere hainbat talde nabaritako kide izan zen.

 Minor Threat 
The Teen Idlesekin bere sormena mugatua zela ikusirik, Minor Threaten (1980-1983) lider eta letren egile izatea erabaki zuen. Joe Cocker kantari britainiarraren emanaldi dinamikoak aipatu zituen MacKayek, batez ere Woodstock filmean, oholtzaren gaineko bere pertsonaiarengan izandako eragin nagusi gisa.

The Teen Idlesek eta Minor Threatek Washingtonen eta inguruetan arrakasta apala izan zuten arren, gerora hardcore punk lehen eta eragin handieneko taldeetakotzat ezagunak izan ziren. Straight edge, hots, alkohola, legez kanpoko drogak eta ardurarik gabeko sexua baztertzen dituen mugimenduaren aitzindariak ere izan ziren. Nerabezaroko lehen urteetan, gertuko hainbat lagunengan eta senide batengan orobat, MacKaye alkoholaren eta drogen gehiegizko erabileraren ondorio kaltegarrien lekuko izan zen. Orduan bere buruari zin egin zion ez zuela inoiz tabakorik, drogarik edo alkoholik hartuko.

Minor Threaten banandutakoan, MacKayek hainbat taldetan parte hartu zuen —iraupen laburra izan zuten—, besteak beste, Embrace (1985-1986), Egg Hunt (1986) eta Pailhead (1988), kantari gisa, eta Ministry rock industrialeko taldeko Al Jourgensen-ekin elkarlanean sortua.

 Fugazi 
1987an Fugazi sortu zuen, post-punk / emo / rock taldea, Brendan Canty eta Guy Picciotto-rekin batera. Zazpi disko argitaratu zituzten. Skewbald taldean ere aritu zen.

 Erreferentziak 

 Kanpo estekak 

Kategoria:Washington Hiriko jendea
Kategoria:Ameriketako Estatu Batuetako gitarra-jotzaileak
Kategoria:Punk rock abeslariak